Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«15» հունիսի 2021 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ՀՈԿՏԵՄԲԵՐԻ 08-Ի N 163-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին կետով, 34-րդ հոդվածի 1-ին և 2-րդ մասերով և հիմք ընդունելով քաղաքացի Կարեն Միքայելյանի դիմումը (համայնքապետարանում մուտքագրված 2021 թվականի ապրիլի 09-ին N 6308 թվագրմամբ) ՝ **Գյումրի**  **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի ավագանու 2019 թվականի հոկտեմբերի 08-ի «Հայաստանի Հանրապետության Շիրակի մարզի Գյումրի քաղաքի Գարեգին Նժդեհի փողոց N 28/1 հասցեի հողամասը կառուցապատման իրավունքով տրամադրման նոր ժամկետ և վարձավճարի չափ սահմանելու մասին» N 163-Ա որոշման մեջ կատարել հետևյալ փոփոխությունները.
2. որոշման 1-ին կետում «հողամասի կառուցապատման իրավունքով տրամադրման նոր ժամկետ սահմանել՝ մինչև 2043 թվականի օգոստոս ամիսը ներառյալ» թիվը և բառերը փոխարինել « հողամասը տրամադրել 50 տարի ժամկետով» թվով և բառերով,
3. որոշման 2-րդ կետում «321408 (երեք հարյուր քսանմեկ հազար չորս հարյուր ութ)» թիվը և բառերը փոխարինել «160000 (մեկ հարյուր վաթսուն հազար)» թվով և բառերով:
4. Սույն որոշումն ուժի մեջ է մտնում հրապարակմանը հաջորդող օրվանից:

Ռ. Սանոյան

Կ.Բադալյան

Ա.Մանուկյան

Ա. Հակոբյան

Հ.Գասպարյան

Կատարող` Ա.Հակոբյան

**ՀԻՄՆԱՎՈՐՈՒՄ**

« **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ՀՈԿՏԵՄԲԵՐԻ 08-Ի N 163-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ**

Որոշման ընդունումը պայմանավորված է այն հանգամանքով, որ ժամանակին կառուցապատման իրավունքով տրամադրվել է երկու հատ առանձին գույքային միավոր հանդիսացող 20-ական քառակուսի մետր մակերեսներով հողամասեր ժամանակավոր տաղավարներ տեղադրելու համար և լրացուցիչ 4,64 քառակուցի մետր հողամաս: Հողի վարձավճարը սահմանվել է համայնքի ավագանու կողմից սահմանված, մինչև 20,0 քառակուսի մետր մակերեսով հողամասի կառուցապատման իրավունքով տրամադրման համար: Սակայն, հետագայում հողամասերը միավորվել և որպես մեկ միասնական միավոր ու կառուցվել է մեկ շինություն: Նկատի ունենալով նշվածը և համեմատելով Գ.Նժդեհի փողոցի վրա տեղադրված նույնատիպ կառույցներով ծանրաբեռնված հողամասերի վարձավճարների չափերը, որոշման նպատակն է միավորված հողամասի վարձավճարը դարձնել համահունջ մյուս օբյեկտների հետ:

**ՏԵՂԵԿԱՆՔ**

** ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2019 ԹՎԱԿԱՆԻ ՀՈԿՏԵՄԲԵՐԻ 08-Ի N 163-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու Հայաստանի Հանրապետության Շիրակի մարզի Գյումրի համայնքի ավագանու 2019 թվականի հոկտեմբերի 08-ի N 163-Ա որոշման մեջ փոփոխություն կատարելու մասին որոշման ընդունմամբ Գյումրի համայնքի 2021 թվականի բյուջեում էական փոփոխություններ` ավելացումներ կամ նվազեցումներ չեն նախատեսվում: